laion/Wikipedia-Exotic huggingface dataset:
Margus Reinsalu

Margus Reinsalu (sündinud 20. novembril 1960 Kohtla-Järvel) on Eesti ettevõtja, Maroko aukonsul Eestis. Reinsalu on õppinud Tallinna Tehnikaülikoolis ehitust ja Tartu Ülikoolis ärijuhtimist. 1980. aastatel töötas ta ehitusinsenerina, 1990. aastate algul asutas ehitusettevõtte ning 1991. aastal erastas riikliku taksoettevõtte. 1990. aastate keskel arendas ta kasiinofirmat Kristiine Kasiino. Pärast selle mahamüümist Olympic Casinole ligi 16 miljoni euro eest investeeris ta raha kinnisvarasse. Reinsalule kuulub osa rahvusvahelisest kinnisvarafirmast Property Logic (asutatud 2005. aastal koos Sean J. Cusacki ja Joop Huismaniga), mis arendas 2012. aastani luksuskuurorti Marokos ja püüab arendada Brasiilias, algselt Eestis kinnisvarafirmana tegutsenud KC Grupp, mis tegeleb nüüdseks ka muude investeeringutega, nagu näiteks motosport, ning TeaTone, mis turundab ülemaailmselt rohelisel teel põhinevat spordijooki Fat Burner. Aastatel 2007–2010 toetas Reinsalu firma KC Grupp tütarettevõte KC Racing Eesti vormelisõitjat Sten Pentust. 2009–2011 oli ta Eesti Autospordiliidu president. Ta on aidanud turundada maailmas Eesti laulupidusid ja asutanud koos Neeme Järviga ERSO Sõprade Seltsi. Reinsalu arendab Muuga sadama lähistele plaanitavat äriparki. Harju maakohus kuulutas 2020. aasta lõpul välja Reinsalu pankroti. Margus Reinsalu on abielus ja tal on 3 last. 2009 Valgetähe III klassi teenetemärk "Arhiivikoopia". Originaali arhiivikoopia seisuga 15. august 2012. Vaadatud 14. detsembril 2012.{{netiviide}}: CS1 hooldus: arhiivikoopia kasutusel pealkirjana (link) http://paber.ekspress.ee/viewdoc/EDBF7C52BC126E84C22573CA002DCC25 Andres Reimer "Reinsalu jäi troopikasaarel üksi" Eesti Päevaleht, 3. jaanuar 2012 http://www.thegreensandfairways.com/February%202012.pdf[alaline kõdulink] Paldiski jäi ilma Apple’i miljardist "Kohus kuulutas välja Margus Reinsalu pankroti" ERR, 23. detsember 2020 Andres Reimer "Reinsalu jäi troopikasaarel üksi" Eesti Päevaleht, 3. jaanuar 2012 Toivo Tänavsuu "Spordijook põletas ära miljonär Reinsalu raha" Eesti Ekspress, 31. jaanuar 2013
Eelco Sintnicolaas

Eelco Peter Sintnicolaas (sündinud 7. aprillil 1987 Dordrechtis) on Hollandi kergejõustiklane (kümnevõistlus). 2011 5. koht (8298 punkti) 2014 4. koht (6198 punkti) 2010 hõbemedal (8436 punkti) 2014 4. koht (8478) 2013 kuldmedal (6372 punkti) 2015 pronksmedal (6185 punkti) Kümnevõistlus – 8539 punkti, 28. mai 2017, Götzis. Seitsmevõistlus – 6372 punkti, Göteborg Eelco Sintnicolaas Rahvusvahelise Kergejõustikuliidu kodulehel (inglise)
Nikolai Bulganin

Nikolai Aleksandrovitš Bulganin (vene Николай Александрович Булганин; 11. juuni (30. mai vkj) 1895 Nižni Novgorod – 24. veebruar 1975 Moskva) oli NSV Liidu riigitegelane, NSV Liidu Relvajõudude minister 1947–1949, NSV Liidu kaitseminister 1953–1955, NSV Liidu Ministrite Nõukogu esimees 1955–1958. Nikolai Bulganin oli kommunistliku partei liige alates 1917. aastast, NLKP Keskkomitee liige aastatel 1934–1961 ning NLKP KK Presiidiumi (1948–52 Poliitbüroo) liige aastatel 1948–1958. Nikolai Bulganin on maetud Novodevitšje kalmistule. kindralleitnant, 6. detsember 1942 kindralpolkovnik, 29. juuli 1944 ja uuesti alates 26. novembrist 1958 armeekindral, 17. november 1944 Nõukogude Liidu marssal, 3. november 1947 kuni 26. november 1958 degradeeritud kindralpolkovnikuks, 26. november 1958 "Bulganin, Nikolai Aleksandrovitši biograafia". Originaali arhiivikoopia seisuga 7. aprill 2009. Vaadatud 14. detsembril 2012.
Cortewalle linnus

Cortewalle linnus (hollandi keeles Kasteel Cortewalle) on linnus Belgias Ida-Flandria provintsis Beverenis. Veega täidetud vallikraaviga ümbritsetud linnus jääb Antwerpenist mõne kilomeetri kaugusele läände. Sdea on hiljem osaliselt ehitatud ümber lossiks.  Cortewalle linnus – pildid, videod ja helifailid Wikimedia Commonsis Restauratie hondenhok kost 10.000 euro
Payne

Payne võib tähendada mitut asja: Payne, linn Georgias USA-s Payne, küla Ohios USA-s Payne County, haldusüksus Oklahoma osariigis USA-s Fort Payne, linn Georgias USA-s Max Payne Max Payne 2: The Fall of Max Payne Max Payne 3 Major Payne, 1995. aasta film Max Payne, 2008. aasta film Payne'i ümberasendus Payne on ka perekonnanimi. Liam Payne, Briti muusik James Spriggs Payne, Libeeria poliitik, kahekordne president
Kodima

Kodima (vepsa keeles Kodumaa) on Karjala Vabariigis Petroskois ilmuv vepsakeelne ajaleht. Osa materjale avaldatakse vene keeles. Ajaleht ilmub alates 1993. aastast sagedusega üks kord kuus. Ajalehte levitatakse tasuta. "KODIMA (РОДНАЯ ЗЕМЛЯ)". www.finnougoria.ru (vene). Vaadatud 5. veebruaril 2024. Ajalehe koduleht
Katrin Freiman

Katrin Freiman (4. märts 1954 – 26. november 2012) oli eesti nahakunstnik ja köiterestauraator. Ta õppis aastatel 1961–1969 Tallinna 21. Keskkoolis ja aastatel 1969–1972 Tallinna 46. Keskkoolis. Pärast keskkooli lõpetamist töötas ta mitmes asutuses dekoraatorina ja asus aastal 1978 õppima ERKI-sse, mille lõpetas aastal 1984 nahakunstnikuna. Ta töötas aastatel 1985–2002 Eesti Rahvusraamatukogu säilitus- ja ennistusosakonnas köiterestauraatorina. Aastatel 2002–2012 pidas ta köiterestauraatori ametit Tallinna Linnaarhiivis. Sirp. 14. detsember 2012 (nekroloog)
Kaljo Krell

Kaljo Krell (20. mai 1928 – 10. jaanuar 2006) oli eesti ajakirjanik ja parteitöötaja. 1955–1957 töötas Eesti NSV Raadioinformatsiooni Peavalitsuses režissööri abina. 1957–1960 töötas Eesti NSV Raadio ja Televisiooni Komitee toimetajana. 1960–1961 töötas Eesti NSV Raadio ja Televisiooni Komitee korrespondendina. 1963–1966 töötas Eesti NSV Raadio ja Televisiooni Komitee peatoimetajana. 1966–1971 töötas TASS-i korrespondendina Helsingis. 1971–1973 oli EKP KK välissidemete osakonna instruktor.
Kipinä (ajakiri)

Kipinä (soome keeles; 'säde') on Karjalas Petroskois kord kuus ilmuv lasteajakiri. Ajakirja antakse välja soome, vepsa ja karjala keeles (nii päriskarjala kui ka livviko murdes). Üksikuid numbreid ilmus juba 1932. aastal, kuid regulaarse kuukirjana hakkas ajakiri ilmuma Jaakko Rugojevi initsiatiivil 1986. aastast. 2019. aastal tunnistati Kipinä Venemaa parimaks rahvuskeelseks kirjandusväljaandeks. https://fennougria.ee/ajakiri-kipina-tunnistati-venemaa-parimaks-rahvuskeelseks-kirjanduslikuks-valjaandeks/ Kipinä koduleht
Tulistamine Sandy Hooki algkoolis

14. detsembril 2012 leidis Connecticuti osariigis Newtownis Sandy Hooki algkoolis aset koolitulistamine, milles 20-aastane Adam Lanza tappis 20 last ja 6 täiskasvanut (sealhulgas kooli psühholoogi ja kooli direktori Dawn Hochsprungi). Enne kooli juurde sõitmist oli ta kodus tapnud oma õpetajast ema Nancy Lanza. Politseinike sündmuskohale jõudes tegi Lanza enesetapu, tulistades ennast pähe. 2013. aasta novembris avaldatud raportis leiti, et Lanza tegutses üksinda ja planeeritult, kuid mis olid tema tegude põhjused, jäi selgusetuks. "Newtown gunman kills 20 children in elementary school shooting". The Guardian. Vaadatud 28. august 2017. "USA koolitulistaja tappis ka oma õpetajast ema". Postimees. Originaali arhiivikoopia seisuga 28. august 2017. Vaadatud 28. august 2017. "Newtoni koolitulistaja motiivi ei pruugita kunagi teada saada". Postimees. Vaadatud 28. august 2017. Connecticutis hukkus koolitulistamises vähemalt 27 inimest
Roheline tee

Roheline tee on hiina teepõõsa (Camellia sinensis) lehtedest saadud kuivatatud teepuru ja sellest valmistatud jook. Erinevalt mustast teest ei ole roheline tee kuivatamisel läbinud närvutamise ja oksüdatsiooni protsessi. Roheline tee on saadaval mitmete sortidena, nii nimetatakse jahvatatud fermenteerimata teelehtedest valmistatud teed matcha 'ks. Roheline tee sekkub mitmete ravimite metabolismi. Roheline tee saadakse lehti auruga töödeldes. Lehtede roheline värvus säilib ensüümide inaktiveerimise tõttu.  Pikemalt artiklis Teelehed Kuivatatud teelehti tarvitatakse droogina. Rohelist teed kasutatakse Hiina, India, Jaapani ja Tai traditsioonilises meditsiinis. Rohelise tee tervistavad omadused: antioksüdant kolesterooli alandaja vererõhu alandaja viirustevastane toime kõrge veresuhkru alandaja vananemise pidurdaja sisaldab maksa puhastavaid antioksüdante parandab maksa toimimist L-teaniin (L-γ-glutamüületüülamiid ehk N5-etüül-L-glutamiin) on rohelises tees leiduv aminohape. Loomade neurokeemilised uuringud näitavad, et L-teaniin tungib läbi vere-aju barjääri ja suurendab ajus selektiivselt (juttkeha, hüpotalamus, hipokampus) serotoniini, dopamiini ja GABA tasemeid. Loomade käitumisuuringud näitavad selle parendavat toimet mälule ja õppimisele. Matcha Must tee Kollane tee Ain Raal, "Maailma ravimtaimede entsüklopeedia" 155:2010 Kadi Heinsalu (02.03.2017 07:00). "17 toiduainet, mida teie maks armastab". Äripäeva terviseuudised. Vaadatud 04.03.2017 15:01. Nathan P. J., Lu K., Gray M., Oliver C., "The neuropharmacology of L-theanine (N-ethyl-L-glutamine): a possible neuroprotective and cognitive enhancing agent" (lühikokkuvõte), J Herb Pharmacother. 2006; 6(2):21-30., (kasutatud 5. märts 2017) http://www.coffeetea.info/ Ge J, Tan BX, Chen Y, Yang L, Peng XC, Li HZ, Lin HJ, Zhao Y, Wei M, Cheng K, Li LH, Dong H, Gao F, He JP, Wu Y, Qiu M, Zhao YL, Su JM, Hou JM, Liu JY., Interaction of green tea polyphenol epigallocatechin-3-gallate with sunitinib: potential risk of diminished sunitinib bioavailability, J Mol Med (Berl). 2011 Juuni; 89(6):595-602. doi: 10.1007/s00109-011-0737-3 (inglise keeles lühikokkuvõte; vaadatud 19.08.2014) Possible Interactions with: Green Tea
Oleg Makarov

Oleg Grigorjevitš Makarov (vene keeles Олег Григорьевич Макаров; 6. jaanuar 1933 Udomlja – 28. mai 2003 Moskva) oli NSV Liidu kosmonaut. Oleg Makarov on kosmoses viibinud 20 päeva, 17 tundi ja 44 minutit. Oleg Makarov oli kahekordne Nõukogude Liidu kangelane ja Lenini ordeni neljakordne kavaler. Ta sai ka NSV Liidu kosmoselenduri aunimetuse ja Etioopia Sinise Niiluse ordeni. Oleg Makarov on maetud Ostankino kalmistule.
Loož (vabamüürlus)

Loož (inglise keeles lodge) on vabamüürluse struktuuriüksus. Enamikus maailma piirkondades kogunevad vabamüürlased loožidesse, kus toimub vabamüürluse kolme esimese astme töö. Need astmed on: 1° Entered Apprentice 2° Fellow Craft 3° Master Mason Blue Lodge ('sinine loož') on loož, mis annab kolm esimest astet. See on kõnekeelne termin, millele algul vaadati viltu, kuid nüüd on muutunud väga kasutatavaks. Suurbritannias on levinum termin Craft Lodge. Vabamüürlased, kes on kuulunud mitmesse looži, nimetavad emaloožiks (Mother Lodge) looži, kus nad said esimese astme. Emaloožiks võidakse nimetada ka looži, mis volitab või spondeerib uue looži loomist. Suurloož hõlmab teatud riiki või muud piirkonda. Sellele allub rida loože, mis jagunevad kas riikide, rahvuste või muude tunnuste alusel ning kokku moodustavad suurlooži. Loože on kolm gruppi, millest kõige suuremate õigustega on esimese astme suurloož, mis tavaliselt juhib loože mingis riikide rühmas. Sellele allub grupp teisi suurloože, mis tavaliselt tegutsevad konkreetse riigi ulatuses. Neile alluvad väiksemad "harukontorid" – loožid. Ainult suurloožil on õigus moodustada uusi loože ja anda neile tegevusluba. Kui riigis suurloož puudub, siis küsib tekkiv vabamüürlaste rakuke looži asutamiseks luba mõne teise riigi suurloožilt, mis jääb tema patrooniks. Suurloož
Loož

Loož on ülejäänud ruumist külgseintega eraldatud ruum, milles on istekohad vähestele inimestele. Teatris ja kontserdisaalis on loožid kõrgete külaliste (näiteks monarhide ja riigipeade ning nende saatjate jaoks). Need on ülejäänud publiku istekohtadest vaheseintega eraldatud, nii et vabaks jääb ainult vaade lavale. Ka kirikutes on olnud loože monarhidele. Restoranides ja kohvikutes on loožid ülejäänud saalist eraldatud ruumid, mis võimaldavad nendes istujatele suuremat privaatsust.
Koor

"Koor" on mitmetähenduslik sõna. Koor ehk kooriruum on kiriku idaosas asetsev ruum, kus paikneb peaaltar. Kooripealne ehk empoor on kirikuruumi vastasküljel paiknev rõdu, kus asub orel ja kus teenistuse ajal laulab koor. Koor muusikas on koorimuusikat esitav kollektiiv. Koor on puuvilja, marja, mugula vms kest. Koor on Vana-Kreeka dramaturgias esinejate rühm, kes üheskoos esitab sündmuste kommentaare. Koor on ooperi vm muusikalise suurteose osa (etteaste), mida esitab koor. Koor on piima suurema rasvasisaldusega fraktsioon. Koor on anatoomias elundi pealmine või välimine osa. Koor on puittaime välimine puitunud kaitsekiht. Koor ehk maakoor on Maa tahke pindmine kest, litosfääri ülemine osa. Koor ehk munakoor on lindude ja roomajate mune kattev kõva või nahkjas kest. Koorik
Koningshooikt

Koningshooikt on hollandikeelne asula Belgias Flandria piirkonnas Antwerpeni provintsis Lieri vallas. Endine Koningshooikti vald moodustati 1822. aasta 1. jaanuaril. Alates 1977. aastast on Koningshooikt Lieri osavald. Koningshooiktis asub VanHooli tehas, kus toodetakse busse, trollibusse ja haagiseid.
Lier (Belgia)

Lier on hollandikeelne linn ja vald Belgias Flandria piirkonnas Antwerpeni provintsis Mecheleni haldusringkonnas. Alates 1977. aastast on Lieri halduspiiridesse ühendatud Koningshooikti asula (osavald). Nete jõgi Begijnhof Zimmeri torn Ringeni loss Magistraadihoone Bevolking per gemeente op 1 januari 2020  Lier (Belgia) – pildid, videod ja helifailid Wikimedia Commonsis Koduleht (hollandi keeles) Toerisme Lier (hollandi, prantsuse, saksa ja inglise keeles)
Ringeni loss

Ringeni loss (hollandi Hof van Ringen või Ringenhof) on loss Belgias Antwerpeni provintsis Lieris.
Juta Aasmets

Juta Aasmets (aastani 1967 Juta Schütz; 26. aprill 1940 Tallinn – 12. detsember 1979 Bagdad) oli eesti viiuldaja. Ta lõpetas aastal 1961 Tallinna Lastemuusikakooli (Harald Aasa klassis) ja aastal 1966 Tallinna Riikliku Konservatooriumi (Herbert Laane ja Harald Aasa klassis). Ta töötas aastatel 1960–1961 ja 1965–1979 Estonias, 1961–1964 Tapa Lastemuusikakoolis õpetajana, 1964–1965 Eesti Raadio estraadiorkestris ja aastal 1979 Iraagi rahvuslikus sümfooniaorkestris. Juta Aasmets hukkus autoõnnetuses 12. detsembril 1979 Bagdadis. Ta oli abielus fagotimängija Ilmar Aasmetsaga. Tema isa Hugo Schütz ja vend Juhan Schütz olid viiuldajad; onutütar Tarsina Alango oli klaverikunstnik ja muusikapedagoog. Tema isa onupoeg oli kirjanik Juhan Sütiste. Eesti teatri biograafiline leksikon. Tallinn, 2000. Lk 607.
Tactus Technology

Tactus Technology on 2007. aastal asutatud Ameerika Ühendriikide ettevõte. Pärast iPhone'i suurt edu avastas firma juht Craig Ciesla, et talle meeldib puutetundlik ekraan, kuid samas meeldivad talle ka oma BlackBerry mobiiltelefoni nupud. Tactus Technology tegeleb puutetundlike ekraanide edasiarendamisega, võimaldades puutetundlikule ekraanile kuvada füüsilised nupud, nagu need olid enne iPhone'i-aegsetel nutitelefonidel. Tehnoloogia Tactus Technology on lihtne ja neid ekraane on väga kerge paigaldada peaaegu igasse puutetundlikku seadmesse. Ekraan on tehtud mitmekihilisest polümeerkattest. Selle all on läbipaistev kere, kuhu on puuritud mikroaugud, kust suunatakse läbi vedelik, mis kergitab polümeerkatet ja tekitab ekraanile "nupu". Peale ekraanikatte on ka lisatud mikrokontroller, mis suunab vedeliku liikumist ja reageerib survele, kui nuppu on vajutatud. Nupud on ekraanil stabiilsed ja ei liigu. Kui neid kasutada, ilmuvad ja kaovad need ekraanilt ühe sekundiga. Tarkvaraliselt ei ole Tactus Technology ekraanide kasutamise jaoks vaja eriti midagi teha. Sisseehitatud mikrokontroller suhtleb seadmega ja kuvab nupud ekraanile vastavalt sellele, kuhu seade need ise oma ekraanil kuvab. Tooted Tactus Technology ekraanidega peaksid ilmuma tootmisse aastal 2013. Seni pole teada ühtegi tootjat, kes oleks avalikult välja öelnud, et hakkab Tactus Technology ekraanidega tooteid tootma. Tactus Technology koduleht Tactus Technology toote tehniline kirjeldus (inglise keeles)
Nete jõgi

Nete (prantsuse Nèthe) on jõgi Põhja-Belgias Antwerpeni provintsis. Jõgi saab alguse Suure Nete ja Väikse Nete jõe ühinemisel. Nete voolab läbi Duffeli valla ning ühineb Rumsti juures Dijle jõega. Jõgede ühinemiskohast saab alguse Rupeli jõgi.  Nete jõgi – pildid, videod ja helifailid Wikimedia Commonsis
Nikolai Krõlov

Nikolai Ivanovitš Krõlov (29. aprill 1903 – 9. veebruar 1972) oli NSV Liidu sõjaväelane, auastmelt Nõukogude Liidu marssal. Nikolai Krõlov oli kommunistliku partei liige alates 1927. aastast, NLKP Keskkomitee liige 1961. aastast ning NSV Liidu Ülemnõukogu saadik 2.–8. koosseisu ajal. polkovnik, 17. veebruar 1938 kindralmajor, 27. detsember 1941 kindralleitnant, 9. september 1943 kindralpolkovnik, 15. juuli 1944 armeekindral, 18. september 1953 Nõukogude Liidu marssal, 29. aprill 1962 "Nikolai Krõlovi biograafia". Originaali arhiivikoopia seisuga 7. aprill 2009. Vaadatud 15. detsembril 2012.
Rootsi vapp

Rootsi vapp on Rootsi Kuningriigi riigivapp. Vapil on kaks versiooni: väike riigivapp ja suur riigivapp. Riigivapp on Rootsi riigi sümbol. Riigipea ettekirjutust mööda tohivad erijuhtudel suurt riigivappi kasutada Rootsi parlament, Rootsi valitsus, Rootsi esindajad välismaal ja Rootsi sõjavägi. Rootsi suure riigivapi keskne kujund on sinine vapikilp, mille kuldne rist jagab nelja ossa. Vapikilbi keskel, kuldse risti peal paikneb Rootsi kuningakoja vapp. Vapikilbi neljast osast (neid loendatakse vasakult paremale ja ülevalt alla) esimeses ja neljandas on sinisel väljal kolm kuldset lahtist krooni, üleval kaks krooni kõrvuti ja nende all kolmas. Teisel ja kolmandal väljal on kuldne kroonitud tagajalgadel seisev ja vasakule vaatav tõstetud esikäppadega lõvi. Lõvi seisab taustal, kus ülevalt vasakult kuni alla paremale vahelduvad 7 lainelist triipu, vaheldumisi sinised ja valged, esimene ja viimane on sinised. Rootsi kuningakoja vapp, mis asub vapikilbi keskel, on mõttelise püstjoonega jagatud kaheks. Selle esimesel, vasakpoolsel osal on kujutatud kuldne viljavihk. Viljavihk asub taustal, kus ülevalt paremalt kuni alla vasakule vahelduvad sinine, valge ja punane triip. Teisel, parempoolsel osal on Bernadotte'ide dünastia vapp: valge kolme sillakaarega sild sinisel taustal. Silla kummaski otsas on kaks hambulise tipuga torni. Silla kohal on kuldne vasakule vaatav kotkas, mis oli Napoleon I embleem ja näitab Bernadotte'ide dünastia prantsuse päritolu. Kotkas hoiab jalgadega välgunoolte kimpu. Kotka kohal on kuldne Suure Vankri tähtkuju. Vapikilp on kroonitud kuningakrooniga ja ümbritsetud 7 Serafimi ordeniga. Vapikilpi hoiavad kaks kuldset tagajalgadel seisvat kroonitud lõvi, teine teisel pool vapikilpi, kes vaatavad vapikilbist eemale. Lõvid seisavad kuldsel rõhtsal alusel ja näitavad punast keelt. Vapikilbi taustaks on mantel, mille välimine, üksnes servadest paistev pool on lilla ja sisemine, vaataja poole pööratud pool on valge hallide ristikheinalehemärkidega. Mantel on kroonitud kuningakrooniga, mis on täpselt samasugune kui vapikilbi kohal olev kroon, ainult suurem. Vahel kasutatakse Rootsi suure vapina üksnes vapikilpi. Suur riigivapp on ühtlasi kuninga isiklik vapp. Kuninga perekonnaliikmed tohivad seda samuti oma isikliku vapina kasutada, aga kuningas otsustab, missuguseid muudatusi ja lisandeid nad vapi juures peavad sealjuures kasutama. Väikest riigivappi kasutavad peamiselt Rootsi valitsus ja selle ametid. Need tohivad lisada vapile oma tegevuse sümboleid. Seda kasutatakse näiteks Rootsi politsei vormil. Väike riigivapp koosneb sinisest vapikilbist, millel on kujutatud kolm ühesugust kuldset krooni, üleval kaks tükki kõrvuti ja nende all kolmas. Vapikilp on kroonitud kuningakrooniga. Vapikilp võib olla ümbritsetud Serafimi ordenitega. Vahel võidakse väikese riigivapina käsitleda lihtsalt kolme krooni kujutist. Sellised kolm krooni on näiteks Rootsi jäähokikoondise riietusel, mida selle järgi kutsutaksegi "kolmeks krooniks" (rootsi keeles tre kronor). Riigiorganid, kes soovivad väikest riigivappi kasutada, peavad selleks eelnevalt saama loa riiklikult heraldikanõukogult.
Apollo 13 (film)

"Apollo 13" on 1995. aastal valminud USA põnevusfilm, mis räägib kosmoselaeva Apollo 13 luhtunud missioonist Kuule. Sellest filmist pärineb käibefraas "Houston, meil on probleem" ("Houston, we have a problem"). 1970. aastal plahvatas ameeriklaste Kuule teel olnud Apollo 13 hapnikupaak ning astronaudid Jim Lovell, Jack Swigert ja Fred Haise pidid kapsliga tagasi pöörduma. Ainuke häda oli selles, et nad olid Maast üle 300 000 km kaugusel. Nii pikaks reisiks polnud kuumoodul ette nähtud. Et tagasi maale pääseda, pidi Apollo 13 tegema tiiru ümber Kuu. Pealegi nappis elektrit, mistõttu tuli välja lülitada kõik peale elutagamissüsteemide ja raadioside. Kosmoselaev külmus seestpoolt sõna otseses mõttes ning kuna elektrit polnud tuli laev üle viia automaatikalt käsijuhtimisele.
Margus Kodu

Margus Kodu (sündinud 16. detsembril 1982) on eesti materjaliteadlane. Margus Kodu lõpetas 2001. aastal Võru Kreutzwaldi Gümnaasiumi füüsika-matemaatika klassi. 2001–2005 õppis ta Tartu Ülikoolis bakalaureuseõppes materjaliteadus. 2007. aastal lõpetas ta Tartu Ülikooli magistriõppe materjaliteaduse erialal cum laude. 2011. aastal kaitses ta suvel Tartu Ülikoolis doktoritöö "Pulsed laser deposition of magnesium oxide and ternary barium oxides for plasma display protective layers" ("Magneesiumoksiidi ja baariumi kolmikoksiidide õhukeste kilede impulss-lasersadestamine plasmakuvarite kaitsekihtide rakenduseks") ja sai materjaliteaduse doktoriks. 2005–2011 töötas Kodu Tartu Ülikooli füüsika instituudis assistendi, inseneri ja erakorralise teadurina, 2006–2011 ka projekti täitjana Eesti Nanotehnoloogiate Arenduskeskuse AS-is. Aastast 2011 töötab Margus Kodu Tartu Ülikooli füüsika instituudis teadurina. Alates 2007. aastast on Kodu Tartu Ülikooli loodus- ja tehnoloogiateaduskonna materjaliteaduse õppekava programminõukogu liige. Margus Kodu peamised uurimisvaldkonnad on tahkete ainete elektrooniline struktuur, tahkiste elektrilised, magnetilised ja optilised omadused, ülijuhtivus, magnetresonants ning spektroskoopia (impulss-lasersadestamine, sensormaterjalid). 2012. aasta seisuga oli ta avaldanud 8 teadusartiklit. "Tartu Ülikool jagab materjaliteaduses Eesti esimesed doktorikraadid" UT Margus Kodu Eesti Teadusinfosüsteemis
Eesti NSV Pedagoogika Teadusliku Uurimise Instituut

"PTUI" suunab siia. Teise instituudi kohta vaata artiklit Põlevkivi Teadusliku Uurimise Instituut. Eesti NSV Pedagoogika Teadusliku Uurimise Instituut (lühend PTUI, ka Pedagoogikainstituut) oli aastatel 1959–1991 Tallinnas aadressil Tõnismägi 9 tegutsenud asutus, mis uuris kommunistlikku kasvatust, didaktikat, õppeainete metoodikat ja pedagoogilist psühholoogiat. Tegeleti ka üldhariduskoolidele õppekirjanduse koostamisega. 1979. aasta 1. jaanuari seisuga oli instituudil 15 sektorit ja pedagoogilise psühholoogia laboratoorium, 75 töötajat (nendest 56 teadustöötajat). Asutuse direktorid olid 1959–1965 Aleksander Valsiner ning 1965–1991 Osvald Nilson. Ühiskondlik Pedagoogika Uurimise Instituut EE 12. köide, 2003: 78. Tallinn: lühientsüklopeedia (Tallinn: Valgus, 1979) lk 258. http://entsyklopeedia.ee/artikkel/eesti_nsv_pedagoogika_teadusliku_uurimise_instituut2
Luis Ortíz

Luis Ortíz Flores (sündinud 5. novembril 1965 Humacaos Puerto Ricos) on Puerto Rico endine poksija. Ortíz sai kergekaalus (kuni 60 kg) 1984. aasta Los Angelese olümpiamängude poksivõistlusel hõbemedali, kaotades finaalis kuldmedali- ja olümpiavõitjale Pernell Whitakerile (USA). Ta oli esimene Puerto Rico poksija ja üldse esimene sportlane, kes on võitnud olümpiamängudel hõbemedali. Ortíz poksis elukutselisena, väidetavalt aastatel 1985–1986. Ta osales kokku 3 kohtumisel ning võitis neist 2 ja kaotas 1 kohtumise. 23. suveolümpiamängude poksivõistlus. Los Angeles 1984. Tulemused inglise keeles Luis Ortíz veebisaidil Olympedia (inglise)
Otto Meissner

Otto Lebrecht Eduard Meissner (13. märts 1880 Bischweiler (tänapäeval Bischwiller, Alsace, Prantsusmaa) – 27. mai 1953 München) oli Saksa riigiametnik, Saksamaa riigipresidendi kantselei ülem aastail 1919–1945.
Gijzelbrechtegem

Gijzelbrechtegem on hollandikeelne küla Belgias Lääne-Flandria provintsis Kortrijki ringkonnas Anzegemi vallas. Kuni ühendamiseni Alzegemi vallaga 1971. aastal oli Gijzelbrechtegem omaette vald. Vaade asulale Sint-Mattheuskerk  Gijzelbrechtegem – pildid, videod ja helifailid Wikimedia Commonsis